CELEX: 32007R0738
Language: hu
Date: 2007-06-28 00:00:00
Title: A Bizottság 738/2007/EK rendelete ( 2007. június 28. ) az AKCS-jegyzőkönyv és az Indiával kötött megállapodás alapján behozandó nádcukorra vonatkozó szállítási kötelezettségeknek a 2006/2007-es szállítási időszak tekintetében történő kiigazításáról

29.6.2007   
            
            
               HU
            
            
               Az Európai Unió Hivatalos Lapja
            
            
               L 169/19
            
         
      A BIZOTTSÁG 738/2007/EK RENDELETE
   
   (2007. június 28.)
   az AKCS-jegyzőkönyv és az Indiával kötött megállapodás alapján behozandó nádcukorra vonatkozó szállítási kötelezettségeknek a 2006/2007-es szállítási időszak tekintetében történő kiigazításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a cukorágazat piacának közös szervezéséről szóló, 2006. február 20-i 318/2006/EK tanácsi rendeletre (1) és különösen annak 31. cikkére,
   mivel:
   
               (1)
            
            
               A 2006/2007., a 2007/2008. és a 2008/2009. gazdasági évre a bizonyos vámkontingensek és kedvezményes megállapodások szerinti cukorágazati termékek behozatalára és finomítására vonatkozó részletes alkalmazási szabályok megállapításáról szóló, 2006. június 28-i 950/2006/EK bizottsági rendelet (2) 12. cikke rendelkezik a 1701 KN-kód alá tartozó termékek fehércukor-egyenértékben kifejezett, nulla százalékos vámtételű szállítási kötelezettségeinek megállapítására vonatkozó részletes szabályokról az AKCS-jegyzőkönyvet és az Indiával kötött megállapodást aláíró országokból származó behozatal tekintetében.
            
         
               (2)
            
            
               Ezeket a mennyiségeket a 2006/2007-es szállítási időszak vonatkozásában az AKCS-jegyzőkönyv és az Indiával kötött megállapodás alapján behozandó nádcukorra vonatkozó szállítási kötelezettségeknek a 2006–2007-es szállítási időszakra történő meghatározásáról szóló, 2007. január 29-i 81/2007/EK bizottsági rendelet írta elő (3).
            
         
               (3)
            
            
               Az AKCS-jegyzőkönyv 7. cikkének (1) és (2) bekezdése rendelkezik arról az esetről, ha egy AKCS-ország nem szállítja le a megállapodás szerinti mennyiséget.
            
         
               (4)
            
            
               Elefántcsontpart, Kenya, Kongó, Madagaszkár, valamint Trinidad és Tobago illetékes hatóságai értesítették a Bizottságot, hogy nem lesznek képesek leszállítani a megállapodás szerint rájuk eső teljes mennyiséget, és nem tartanak igényt kiegészítő szállítási időszakra.
            
         
               (5)
            
            
               Ezért az érintett AKCS-országokkal folytatott konzultációt követően rendelkezni kell a le nem szállított mennyiség újrakiosztásáról; e mennyiségeket a 2006/2007-es szállítási időszakban kell leszállítani.
            
         
               (6)
            
            
               Ezért a 81/2007/EK rendeletet hatályon kívül kell helyezni, és a 2006/2007-es szállítási időszakra vonatkozó szállítási kötelezettség alá tartozó mennyiségeket a 950/2006/EK rendelet 12. cikkének (1) bekezdésével és az említett cikk (2) bekezdésének c) pontjával összhangban ki kell igazítani.
            
         
               (7)
            
            
               A 950/2006/EK rendelet 14. cikkének (2) bekezdése értelmében az említett cikk (1) bekezdése nem alkalmazható az AKCS-jegyzőkönyv 7. cikkének (1) vagy (2) bekezdésével összhangban újra kiosztott mennyiségekre. Következésképpen az e rendelet alapján újra kiosztott mennyiséget 2007. június 30. előtt kellene behozni. Mivel azonban az újrakiosztásra vonatkozó határozatot későn hozták meg, továbbá figyelembe véve a behozatali engedélyek kérelmezésére engedélyezett időtartamot, lehetetlen betartani az említett határidőt. Ezért a 950/2006/EK rendelet 14. cikkének (1) bekezdését az e rendeletnek megfelelően újrakiosztott mennyiségekre is alkalmazni kell.
            
         
               (8)
            
            
               Az e rendeletben előírt intézkedések összhangban vannak a Cukorpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   Az AKCS-jegyzőkönyvet és az Indiával kötött megállapodást aláíró országokból származó, a 1701 KN-kód alá tartozó termékek behozatalára vonatkozó, fehércukor-egyenértékben (tonnában) kifejezett szállítási kötelezettségek mennyiségeit a 2006/2007-es szállítási időszak és az egyes érintett exportőrországok tekintetében a mellékletben meghatározottak szerint kell kiigazítani.
   2. cikk
   A 950/2006/EK rendelet 14. cikkének (2) bekezdésében foglaltaktól eltérve az említett rendelet 14. cikkének (1) bekezdése alkalmazandó az e rendelet alapján újrakiosztott és 2007. június 30. után behozott mennyiségre.
   3. cikk
   A 81/2007/EK rendelet hatályát veszti.
   4. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. június 28-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 58., 2006.2.28., 1. o. A legutóbb a 247/2007/EK bizottsági rendelettel (HL L 69., 2007.3.9., 3. o.) módosított rendelet.
   
      (2)  HL L 178., 2006.7.1., 1. o. A legutóbb a 371/2007/EK rendelettel (HL L 92., 2007.4.3., 6. o.) módosított rendelet.
   
      (3)  HL L 21., 2007.1.30., 3. o.
   
      MELLÉKLET
      Az AKCS-jegyzőkönyvet és az Indiával kötött megállapodást aláíró országokból származó preferenciális cukor behozatalára vonatkozó szállítási kötelezettségek mennyiségei a 2006/2007-es szállítási időszakra, fehércukor-egyenértékben kifejezve (tonna)
      
                  Az AKCS-jegyzőkönyvet/az Indiával kötött megállapodást aláíró országok
               
               
                  A 2006/2007-es
                  szállítási kötelezettségek
               
            
                  Barbados
               
               
                  33 234,21
               
            
                  Belize
               
               
                  42 689,30
               
            
                  Kongó
               
               
                  0,00
               
            
                  Elefántcsontpart
               
               
                  520,00
               
            
                  Fidzsi-szigetek
               
               
                  174 596,53
               
            
                  Guyana
               
               
                  167 302,91
               
            
                  India
               
               
                  10 208,11
               
            
                  Jamaica
               
               
                  121 412,96
               
            
                  Kenya
               
               
                  41,00
               
            
                  Madagaszkár
               
               
                  6 049,50
               
            
                  Malawi
               
               
                  27 983,19
               
            
                  Mauritius
               
               
                  488 343,91
               
            
                  Mozambik
               
               
                  10 488,04
               
            
                  Uganda
               
               
                  0,00
               
            
                  Saint Kitts és Nevis
               
               
                  0,00
               
            
                  Suriname
               
               
                  0,00
               
            
                  Szváziföld
               
               
                  126 304,79
               
            
                  Tanzánia
               
               
                  10 270,00
               
            
                  Trinidad és Tobago
               
               
                  23 500,00
               
            
                  Zambia
               
               
                  12 085,21
               
            
                  Zimbabwe
               
               
                  36 231,46
               
            
                  Összesen
               
               
                  1 291 261,13